दिनांक 24 अक्टूबर 2016 को बुन्देलखण्ड के महोबा रैली के दौरान प्रधानमंत्री श्री नरेन्द्र मोदी द्वारा अपने भाषण में बसपा का सपा के साथ आपसी मिलीभगत होने के आरोप के जवाब में सुश्री मायावती  ने अपने  बयान में कहा कि दिनांक 02 जून सन् 1995 को लखनऊ के स्टेट गेस्ट हाऊस में सपा नेतृत्व द्वारा उन पर कराये गये जानलेवा हमले के ‘‘अक्षम्य अपराध‘‘ के बाद बी. एस. पी. ने कभी भी सपा से कोई नाम मात्र का भी सियासी मेल-जोल नहीं रखा है।